པ་སངས་དབང་འདུས་ལགས་ཀྱིས་མཚམས་སྦྱོར་བྱས་པ་ལྟར་ན།ཡིག་ཆ་འདིའི་བརྗོད་བྱ་ཁག་གཉིས་སུ་འདུས་པ་སྟེ།ཁག་དང་པོའི་ནང་སྤྱི་ལོ་སྔོན་གྱི་དུས་རབས་གཉིས་ཏེ་བོད་རྗེ་ཐོག་མ་གཉའ་ཁྲི་བཙན་པོ་ནས་དུས་རབས་དགུ་བའི་དུས་མཇུག་གི་བོད་བཙན་པོའི་རྒྱལ་རབས་ཀྱི་མཐའ་མའི་བཙན་པོ་སྟེ་འུ་དུམ་བཙན་པོའི་བར་གྱི་བཙན་པོ་རིམ་བྱོན་བཀོད་འདུག་པ་དང་།ཁག་གཉིས་པའི་ནང་དུས་རབས་བཅུ་བར་བཙན་པོའི་རྒྱལ་རྒྱུད་སྐྱིད་ལྡེ་ཉི་མ་མགོན་མངའ་རིས་སུ་བྱོན་ནས་སྲིད་དབང་བཙུགས་པ་ནས་དུས་རབས་བཅུ་གཅིག་པའི་དུས་མཇུག་གི་གུ་གེ་རྒྱལ་རབས་ཀྱི་ལོ་རྒྱུས་གསལ་བོར་བཀོད་འདུག